На основу Одлуке Надзорног одбора “Водовод” ад Добој број 03-822-220/25 од 20.01.2025 године, Комисија објављује

**Оглас**

**о продаји основних средстава**

**I**

 Поступак продаје моторних возила ће се провести путем јавног надметања (лицитације) по систему „Једна понуда у затвореној коверти“.

**II**

 Пријаве са понуђеном цијеном која је коначна и која се не може мијењати се достављају у затвореној непровидној и запечаћеној коверти на адресу Предузећа, Крања Петра I 15B, лично или поштом, са назнаком „Пријава о продаји основног средства – НЕ ОТВАРАТИ, за комисију“.

 Систем надметања „Једна понуда у затвореној коверти“ је цијена коју ће понуђач у својој понуди написати и јасно навести за које је возило понуђена цијена те се она не може мијењати.

**III**

Предмет продаје су следећа возила са почетним цијенама:

* Почетна продајна цијена моторног возила “RENAULT TALISMAN” 2016 год. производње;1.598 ccm;118 kW;163.376km, износи **17.500,15 КМ**.(са PDV-ом)
* Почетна продајна цијена прикључног возила “KOMPRESOR TRUDBENIK” О2-прикључно возило; 2011 год. производње износи **2.099,52 КМ**.(са PDV-ом)
* Почетна продајна цијена моторног возила “KIA KAMION ” год. производње: 2004; 2.665 ccm; 59 kW ; 164.423km износи **4.553,33 КМ**.(са PDV-ом)
* Почетна продајна цијена моторног возила VOLKSVAGEN CADDY” год. производње: 2011; 1. 598 ccm; 75 kW; 223.588km износи **9.818,46 КМ**. (са PDV-ом)

Кауција/депозит за учешће је 5% од почетне продајне цијене. Кауција/депозит се уплаћује на жиро рачун број: 555-008-00480239-38 Нова банка ад Бањалука.

**IV**

 Критеријум за вредновање понуде је највиша понуђена цијена а у случају да су прворангиране двије или више понуда, тј.да имају исту понуђену цијену, предност се даје понуђачу који је раније предао понуду.

 Понуда мора да садржи:

* Писану понуду за одређено средство са јасно понуђеном цијеном у конвертибилним маркама,
* Овјерену копију идентификационог документа (за физичка лица)
* Рјешење о упису у судски регистар не старије од 3 мјесеца овјерено од стране надлежног органа (за правна лица),
* Доказ о извршеној уплати кауције/депозита (један примјерак уплатнице)
* Број текућег рачуна на који ће се извршити поврат депозита за физичка лица.

**V**

 Јавно отварање понуда уз присуство заинтересованих понуђача одржаће се 29.04.2025.године у 12:00 часова на адреси Краља Петра I 15Б.

 Понуде испод почетне цијене се неће разматрати.

**VI**

 Понуђач (купац) чија понуда буде прихваћена, дужан је приступити закључењу уговора по позиву а најкасније у року од 5 дана по окончању јавног надметања/лицитације.

 Прворангирани купац је дужан најкасније у року од 3 дана од дана закључења уговора уплатити пуни износ купопродајне цијене, умањен за иснос уплаћене кауције/депозита.

 Уплата купопродајне цијене врши се на жиро рачун број: 555-008-00480239-38 Нова банка ад Бањалука.

**VII**

 Продаја се врши по начелу „виђено-купљено“. Накнадне рекламације се не уважавају.

 Све евентуалне порезе и трошкове око преписа сноси купац.

**VII**

 Ако купац одустане од куповине (не приступи закључењу уговора или одустане од већ закљученог уговора) уплаћени депозит му се неће вратити. Продавац задржава право додијелити средство првом следећем успјешном понуђачу са листе.

**IX**

 Учесницима у поступку продаје чије понуде не буду прихваћене, уплаћени износ депозита/кауције се враћа на рачун у року од 3 дана од дана јавног отварања понуда.

Све потребне информације можете добити на бр. телефона: 053/241-312 или 053/204-810

Сва наведена возила могу се погледати сваким радним даном од 7-15h у кругу “Водовод” ад Добој-оператива у ул. Кнеза Милоша.

**X**

Овај оглас ће бити објављен у средствима јавног информисања доступним на пордучју Републике Српске и БиХ „Независне дневне новине“ и на огласној табли продавца.

Понуђач који понуду доставља поштом преузима ризик уколико иста не стигне до крајњег рока утврђеног у овом огласу.

Рок за достављање понуда је 29.04.2025 године до 11:30h

Предсједник комисије

Андреј Николић